CELEX: 31982D0342
Language: el
Date: 1982-05-07 00:00:00
Title: 82/342/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τών Κάτω Χωρών νά επιτρέψει προσωρινά τήν εμπορία σπόρων εαρινού σίτου πρός σπορά πού δέν πληρούν τίς απαιτήσεις τής οδηγίας 66/402/EOK τού Συμβουλίου

Avis juridique important

|

31982D0342

82/342/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τών Κάτω Χωρών νά επιτρέψει προσωρινά τήν εμπορία σπόρων εαρινού σίτου πρός σπορά πού δέν πληρούν τίς απαιτήσεις τής οδηγίας 66/402/EOK τού Συμβουλίου  

Επίσημη Εφημερίδα αριθ. L 153 της 03/06/1982 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στο Βασίλειο των Κάτω Χωρών να επιτρέψει προσωρινά την εμπορία σπόρων εαρινού σίτου προς σπορά που δεν πληρούν τις απαιτήσεις της οδηγίας 66/402/ΕΟΚ του Συμβουλίου  (82/342/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 81/561/ΕΟΚ (2), και ιδίως το άρθρο 17,  την αίτηση που υποβλήθηκε από το Βασίλειο των Κάτω Χωρών,  Εκτιμώντας:  ότι στις Κάτω Χώρες η παραγωγή σπόρων εαρινού σίτου προς σπορά που πληροί τις απαιτήσεις της οδηγίας 66/402/ΕΟΚ ήταν ανεπαρκής το 1981 καί, ως εκ τούτου, δεν καλύπτει τις ανάγκες της χώρας αυτής·  ότι δεν είναι δυνατόν να καλυφθεί αυτή η ανάγκη κατά τρόπο ικανοποιητικό με σπόρους προς σπορά από άλλα Κράτη μέλη ή από τρίτες χώρες, που να ανταποκρίνονται σε όλες τις προϋποθέσεις που περιέχονται στην εν λόγω οδηγία·  ότι πρέπει, επομένως, να παρασχεθεί η άδεια στο Βασίλειο των Κάτω Χωρών να επιτρέπει, για την περίοδο που λήγει στις 30 Απριλίου 1982, την εμπορία σπόρων προς σπορά των προαναφερθέντων ειδών ποικιλιών που δεν περιλαμβάνονται ούτε στον κοινό κατάλογο ποικιλιών των ειδών γεωργικών φυτών ούτε στους εθνικούς καταλόγους ποικιλιών των Κρατών μελών ή στους « εμπορικούς σπόρους προς σπορά»·  ότι ενδείκνυται εξάλλου να παρασχεθεί η άδεια σε άλλα Κράτη μέλη, που δύνανται να εφοδιάσουν τις Κάτω Χώρες με σπόρους προς σπορά οι οποίοι δεν πληρούν τις προϋποθέσεις της οδηγίας, να επιτρέψουν την εμπορία τέτοιων σπόρων εφόσον αυτοί προορίζονται αποκλειστικά για τις Κάτω Χώρες·  ότι τα μέτρα που προβλέπονται σ' αυτή την απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Βασίλειο των Κάτω Χωρών παρέχεται η άδεια να επιτρέπει, κατά την περίοδο μέχρι την 30ή Απριλίου 1982, την εμπορία στην επικράτειά του 1 000 τόνων, κατ' ανώτατο όριο, σπόρων εαρινού σίτου προς σπορά (Triticum aestivum L. emend. Fiori et Paol.) της κατηγορίας «πιστοποιημένοι σπόροι προς σπορά» ποικιλιών που δεν περιλαμβάνονται ούτε στον κοινό κατάλογο ποικιλιών των ειδών γεωργικών φυτών ούτε στους εθνικούς καταλόγους ποικιλιών των Κρατών μελών ή της κατηγορίας «εμπορικοί σπόροι προς σπορά» .  Η επίσημη ετικέτα πρέπει να φέρει την ένδειξη «προοριζόμενοι αποκλειστικά για τις Κάτω Χώρες».  Άρθρο 2  Στα άλλα Κράτη μέλη παρέχεται η άδεια να επιτρέπουν, με την επιφύλαξη των προβλεπομένων στο άρθρο 1 προϋποθέσεων, την εμπορία στην επικράτειά τους 1 000 τόνων, κατ' ανώτατο όριο, σπόρων εαρινού σίτου προς σπορά με την προϋπόθεση ότι οι σπόροι αυτοί προορίζονται αποκλειστικά για τις Κάτω Χώρες. Η επίσημη ετικέτα φέρει την ένδειξη: «προοριζόμενοι αποκλειστικά για τις Κάτω Χώρες».  Άρθρο 3  Τα Κράτη μέλη ανακοινώνουν στην Επιτροπή πριν από την 31η Αυγούστου 1982 τις ποσότητες των εμπορεύσιμων σπόρων προς σπορά στο έδαφός τους κατ' εφαρμογή της αποφάσεως αυτής. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2309/66.  (2) ΕΕ αριθ. L 203 της 23. 7. 1981, σ. 52.